# Асколи

### от Уикипедия, свободната енциклопедия

Ascoli Calcio 1898
Име на отбор | Ascoli Calcio 1898
Прозвище | Picchio - "Пичо" (Кълвач) Бианконери ("черно-белите")
Основан | 1898
Стадион | Чино и Лило Дел Дука
Капацитет | 24 058
Президент | Роберто Бенини
Старши треньор | Недо Сонети
Първенство | Италия, Серия А
2006-07 | 19-то (изпада)

Домакин

Гост

Асколи Калчо 1898 (на италиански Ascoli Calcio 1898) е италиански футболен отбор от град Асколи Пичено, регион Марке. Клубът е създаден през 1898 година и до сезон 2006-07 играе в Серия А, като преди това се завърнал в Серия Б през 2002 година след 6 години престой в Серия С. Преди да влезе в Серия А, Асколи за последен път играят там през 1992 година. Асколи взима участие в Серия А и през периодите 1974-76, 1978-85, 1986-1990 и 1991-92.

Цветовете на отбора са черен и бял, използват и червен резервен екип.

## [редактиране] История

Основан през 1898 г. като "Кандидо Аугусто Веки" (Candido Augusto Vecchi), отборът сменя името си на Асколи Вигор през 1905, Асколана през 1921 и Асколи през 1945 г. През 1955 г. отборът е придобит от и спасен от банкрут от издателския магнат Чино Дел Дука, който ги обединил със своя отбор. Стадионът все още носи неговото име и това на брат му. През 1971 г. отборът се върнал в Серия С за първи път от началото на Втората световна война. През 1971 г., под председателстването на Константино Роци, който поел отбора 3 години преди това, клубът сменя името си на "Асколи Калчо 1898". Именно от тази година отборът, воден от Карло Мацоне като треньор, се класира първо в Серия Б, а през следващия сезон - в А за първи път в своята история. Отборът останал 2 сезона в Серия А, след което изпаднал отново в Серия Б.

Асколи се връща в Серия А през 1978 г. и остава там 7 сезона, през които успяват да зарършат 5-ти през 1980 г. и 6-ти през 1982 г. След като изпада от А през 1985, отборът се връща още следващия сезон и остава още 4 сезона. Още едно завръщане в Серия А следва през 1991, но този път само за един сезон. След като две поредни години изпуска да се класира, клубът затъва и изпада в Серия С1 през 1995. Там остават 7 сезона, връщайки се в Б като шампиони на Серия С1/Б през 2002 г.

През август 2005, след изхвърлянето на Дженоа и Торино от Серия А поради измами и финансови нередности, Асколи, които придобиват място в плейофите на Серия Б през изминалия сезон, под ръководството на треньора Марко Джампаоло, автоматично влизат в Серия А и изненадващо завършват на 12-то място (но заради наказание с отнемане на точки на Ювентус, Милан и Лацио, Асколи заемат 10-то място). След края на сезона Джампаоло, придобил слава на един от на-добрите млади италиански отбори, напуснал и неговото място заел Атилио Тесер за сезон 2006/07. Тесер, неспособен да изкара добри резултати, е уволнен след домакинска загуба от Емполи с 1:0 в 11-ия кръг и неговото място заел треньорът-ветеран Недо Сонети.

Асколи е първият изпаднал отбор в Серия Б за сезон 2007-08 след загуба с 1:0 от Торино на 7 май 2007. Отборът завършва сезона на 19-то място, с една точка преди последния Месина.

## [редактиране] Успехи

- Асколи става 2 пъти шампион на Серия С, 5 пъти - на Серия Б, през 1987 г. е носител на трофея Митропа за отбори, играещи във вторите дивизии на страните си, печели турнира Каподано през 1980-81, побеждавайки нарая Ювентус, носител е на Суперкупата на Серия С1 през 2002 г., играе финал на англо-италианския турнир, но губи срещу Нотс Каунти през 1995.
- Играе 16 сезона в Серия А (най-добро класиране - 5-то място през 1979-80) и 12 сезона в Серия Б.
- Асколи държи постижението за най-много точки в Серия Б с 20 отбора - 61 общо (при 2 точки за победа) с 26 победи, 9 равенства и 3 загуби. Същият рекорд е изравнен през 1977-78, когато отборът е воден от треньора Мимо Рена.

Най-високите успехи са постигнати в периода, когато Константино Роци е бил президент на клуба.

## [редактиране] Външни препратки

- Официален сайт

Взето от „http://bg.wikipedia.org../../../%D0%B0/%D1%81/%D0%BA/%D0%90%D1%81%D0%BA%D0%BE%D0%BB%D0%B8.html“.

Категория: Италиански футболни отбори

##### Views

- Статия
- Беседа
- Текуща версия

##### Търсене

##### На други езици

- العربية
- Català
- Česky
- Deutsch
- English
- Español
- Français
- Bahasa Indonesia
- Italiano
- Lietuvių
- Nederlands
- 日本語
- ‪Norsk (bokmål)‬
- Polski
- Português
- Slovenščina
- Српски / Srpski
- Suomi
- Svenska
- Türkçe
- 中文